NARIADENIE KOMISIE (ES) č. 833/2005
z 31. mája 2005
o trvalom povolení prídavných látok do krmív
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 70/524/EHS z 23. novembra 1970 o prídavných látkach do krmív (1), najmä na jej článok 3 a článok 9d ods. 1,
so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o prídavných látkach určených na používanie vo výžive zvierat (2), najmä na jeho článok 25,
keďže:
(1)
Nariadenie (ES) č. 1831/2003 povoľuje prídavné látky určené na používanie vo výžive zvierat.
(2)
Článok 25 nariadenia (ES) č. 1831/2003 stanovuje prechodné opatrenia na žiadosti o povolenie prídavných látok v krmivách predložených v súlade so smernicou 70/524/EHS pred dátumom platnosti nariadenia (ES) č. 1831/2003.
(3)
Žiadosti o povolenie prídavných látok uvedených v prílohách k tomuto nariadeniu boli predložené pred dátumom platnosti nariadenia (ES) č. 1831/2003.
(4)
Prvé pripomienky ku týmto žiadostiam, ako je uvedené v článku 4 ods. 4 smernice 70/524/EHS, boli postúpené Komisii pred dátumom platnosti nariadenia (ES) č. 1831/2003. Tieto žiadosti sa preto budú naďalej posudzovať v súlade s článkom 4 smernice 70/524/EHS.
(5)
Použitie enzymatického prípravku endo-1,3(4)-beta-glukanáza produkovaného kmeňom Trichoderma longibrachiatum (ATCC 2106), endo-1,4-beta-xylanáza produkovaného kmeňom Trichoderma longibrachiatum (IMI SD 135) a alfa-amyláza produkovaného kmeňom Bacillus amyloliquefaciens (DSM 9553) bolo dočasne po prvýkrát povolené pre odstavčatá nariadením Komisie (ES) č. 2690/1999 (3). Predložili sa nové údaje podporujúce žiadosť o povolenie tohto enzymatického prípravku bez časového obmedzenia. Z hodnotenia vyplýva, že podmienky stanovené v článku 3a smernice 70/524/EHS na takéto povolenie sú splnené. Preto používanie tohoto enzymatického prípravku, ako je uvedené v prílohe, by malo byť povolené bez časového obmedzenia.
(6)
Použitie enzymatického prípravku endo-1,3(4)-beta-glukanáza produkovaného kmeňom Trichoderma longibrachiatum (ATCC 2106), endo-1,4-beta-xylanáza produkovaného kmeňom Trichoderma longibrachiatum (IMI SD 135), alfa-amyláza produkovaného kmeňom Bacillus amyloliquefaciens (DSM 9553) a polygalakturonáza produkovaného kmeňom Aspergillus aculeatus (CBS 589.94) bolo dočasne po prvýkrát povolené pre odstavčatá nariadením (ES) č. 2690/1999. Predložili sa nové údaje podporujúce žiadosť o povolenie tohto enzymatického prípravku bez časového obmedzenia. Z hodnotenia vyplýva, že podmienky stanovené v článku 3a smernice 70/524/EHS na takéto povolenie sú splnené. Preto používanie tohto enzymatického prípravku, ako je stanovené v prílohe, by malo byť povolené bez časového obmedzenia.
(7)
Použitie enzymatického prípravku endo-1,4-beta-xylanáza produkovaného kmeňom Trichoderma longibrachiatum (ATCC 2105) a subtilizín produkovaného kmeňom Bacillus subtilis (ATCC 2107) bolo dočasne po prvýkrát povolené pre odstavčatá nariadením Komisie (ES) č. 1636/1999 (4). Predložili sa nové údaje podporujúce žiadosť o povolenie tohto enzymatického prípravku bez časového obmedzenia. Z hodnotenia vyplýva, že podmienky stanovené v článku 3a smernice 70/524/EHS na takéto povolenie sú splnené. Preto používanie tohto enzymatického prípravku, ako je stanovené v prílohe, by malo byť povolené bez časového obmedzenia.
(8)
Použitie enzymatického prípravku endo-1,3(4)-beta-glukanáza produkovaného kmeňom Trichoderma longibrachiatum (ATCC 2106) a endo-1,4-beta-xylanáza produkovaného kmeňom Trichoderma longibrachiatum (ATCC 2105) bolo dočasne po prvýkrát povolené pre ošípané vo výkrme nariadením (ES) č. 1636/1999. Predložili sa nové údaje podporujúce žiadosť o povolenie tohto enzymatického prípravku bez časového obmedzenia. Z hodnotenia vyplýva, že podmienky stanovené v článku 3a smernice 70/524/EHS na takéto povolenie sú splnené. Preto používanie tohto enzymatického prípravku, ako je stanovené v prílohe, by malo byť povolené bez časového obmedzenia.
(9)
Použitie enzymatického prípravku endo-1,4-beta-xylanáza produkovaného kmeňom Trichoderma longibrachiatum (ATCC 2105) bolo dočasne po prvýkrát povolené pre kurčatá na výkrm nariadením Komisie (ES) č. 1411/1999 (5). Predložili sa nové údaje podporujúce žiadosť o povolenie tohto enzymatického prípravku bez časového obmedzenia. Z hodnotenia vyplýva, že podmienky stanovené v článku 3a smernice 70/524/EHS na takéto povolenie sú splnené. Preto používanie tohto enzymatického prípravku, ako je stanovené v prílohe, by malo byť povolené bez časového obmedzenia.
(10)
Použitie enzymatického prípravku endo-1,4-beta-xylanáza produkovaného kmeňom Trichoderma longibrachiatum (ATCC 2105) a endo-1,3(4)-beta-glukanáza produkovaného kmeňom Trichoderma longibrachiatum (ATCC 2106) bolo dočasne po prvýkrát povolené pre kurčatá na výkrm nariadením Komisie (ES) č. 418/2001 (6). Predložili sa nové údaje podporujúce žiadosť o povolenie tohto enzymatického prípravku bez časového obmedzenia. Z hodnotenia vyplýva, že podmienky stanovené v článku 3a smernice 70/524/EHS na takéto povolenie sú splnené. Preto používanie tohto enzymatického prípravku, ako je stanovené v prílohe, by malo byť povolené bez časového obmedzenia.
(11)
Z hodnotenia týchto žiadostí vyplýva, že by sa na ochranu pracovníkov pred vystavením prídavným látkam stanoveným v prílohách mali vyžadovať niektoré postupy. Takáto ochrana by sa mala zaistiť uplatňovaním smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (7).
(12)
Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Povoľuje sa používanie prípravkov patriacich do skupiny „Enzýmy“, ktoré sú uvedené v prílohe tohto nariadenia, bez časového obmedzenia ako prídavných látok vo výžive zvierat za podmienok ustanovených v tejto prílohe.
Článok 2
Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 31. mája 2005